मुलुकी फौजदारी कार्यविधि संहिता, २०७४

राय दिनु पर्नेछ। दफा २४: सनाखत गराउनु पर्ने: दफा २४, उपदफा (१): कुनै मुद्दामा कुनै व्यक्तिको सनाखत गराउनु पर्ने भएमा कम्तीमा प्रहरी नायब निरीक्षक दर्जाको प्रहरी कर्मचारीले सनाखत गराउनु पर्नेछ। दफा २४, उपदफा (२): उपदफा (१) बमोजिम सनाखत गराउँदा सनाखत गर्नु पर्ने व्यक्तिलाई देख र हेर्न नपाउने ठाउँमा राख्नु पर्नेछ र त्यस्तो व्यक्तिसँग मिल्दाजुल्दो उमेर, वर्ण वा शारीरिक स्वरूप भएको कम्तीमा चार जना व्यक्तिलाई सम्भव भएसम्म एकै किसिमको पहिरन गराई निजहरूसँग सनाखत गर्नु पर्ने व्यक्तिलाई राखी सनाखत गर्ने प्रत्येक व्यक्तिलाई छुट्टाछुटै सनाखत गराउनु पर्नेछ। दफा २४, उपदफा (३): सनाखतको ढाँचा अनुसूची-१७ मा उल्लेख भए बमोजिम हुनेछ। दफा २४, उपदफा (४): उपदफा (२) बमोजिम सनाखत गराउँदा सनाखत गर्ने व्यक्तिले पहिचान गर्न सके वा नसकेको व्यहोरा लेखी मिसिल सामेल राख्नु पर्नेछ। दफा २४, उपदफा (५): मुद्दासँग सम्बन्धित दसी वा चीज वस्तुलाई प्रहरी नायब निरीक्षक दर्जाको प्रहरी कर्मचारीले सनाखत मुचुल्का खडा गरी सनाखत गराउन सक्नेछ। दफा २५: अनुसन्धान डायरी राख्नु पर्ने: दफा २५, उपदफा (१): यस परिच्छेद अन्तर्गत अनुसन्धान गर्ने प्रहरी अधिकृत वा अनुसन्धान अधिकारीले अनुसन्धानको सम्बन्धमा आफूले गरेको प्रत्येक काम कारबाही तत्कालै अभिलेख गर्नको लागि अनुसूची-१८ बमोजिमको ढाँचामा अनुसन्धान डायरी खडा गर्नु पर्नेछ। दफा २५, उपदफा (२): उपदफा (१) बमोजिम खडा गरेको डायरीमा त्यस्तो प्रहरी अधिकृत वा अनुसन्धान अधिकारीले देहायका कुराको अभिलेख राख्नु पर्नेछ:- दफा २५, उपदफा (२), खण्ड (क): कसूरको सूचना पाएको मिति, समय र सोको संक्षिप्त विवरण, दफा २५, उपदफा (२), खण्ड (ख): अनुसन्धानको सिलसिलामा निजले गरेको काम, कारबाही, दफा २५, उपदफा (२), खण्ड (ग): अनुसन्धानको सिलसिलामा निजले भ्रमण गरेको ठाउँ, दफा २५, उपदफा (२), खण्ड (घ): अनुसन्धानको सिलसिलामा प्राप्त दसी, प्रमाण र अन्य आवश्यक कुरा, दफा २५, उपदफा (२), खण्ड (च): अनुसन्धानको सिलसिलामा आफूले सोधपूछ गरेका मानिसको नाम, ठेगाना र निजले कसूरको सम्बन्धमा बताएको कुरा, दफा २५, उपदफा (२), खण्ड (छ): पक्राउ परेका वा बुझिएका मानिसको स्वभाव, दफा २५, उपदफा (२), खण्ड (ज): अनुसन्धानको सिलसिलामा प्राप्त अन्य सम्बद्ध तथ्य वा जानकारी। दफा २५, उपदफा (३): उपदफा (१) बमोजिम ..... खडा गरेको डायरी आवश्यकता अनुसार सरकारी वकिल वा अदालतले द्विकाई हेर्न सक्नेछ। दफा २५, उपदफा (४): उपदफा (१) बमोजिम खडा गरेको डायरीमा उल्लिखित विषयवस्तुका सम्बन्धमा सम्बन्धित अनुसन्धान अधिकारीभन्दा माथिल्लो तहको अधिकारीले चाहेमा निरीक्षण गरी अनुसन्धानका सन्दर्भमा आवश्यक निर्देशन समेत दिन सक्नेछ। दफा २६: अनुसन्धान सम्बन्धमा राय, सल्लाह माग गर्न सक्ने: दफा २६, उपदफा (१): यस परिच्छेद बमोजिम अनुसन्धान गर्दा सम्बन्धित अनुसन्धान अधिकारीले कुनै विषयमा सरकारी वकिलको राय, सल्लाह माग गर्न सक्नेछ। दफा २६, उपदफा (२): उपदफा (१) बमोजिम राय, सल्लाह माग भएकोमा सम्बन्धित सरकारी वकिलले आफ्नो राय वा सल्लाह दिनु पर्नेछ। दफा २६, उपदफा (३): उपदफा (२) बमोजिम राय, सल्लाह दिँदा अनुसन्धानको समयमा कुनै विषयमा थप अनुसन्धान गर्न वा थप प्रमाण सङ्गलन गर्न वा कुनै दसी प्रमाण बरामद गर्न वा कसैसँग केही कुरा बुझ्नु आवश्यक छ भन्ने लागेमा सरकारी वकिलले त्यस्तो बमोजिम गर्न वा गर। उन सम्बन्धित अनुसन्धान अधिकारीलाई निर्देशन दिन सक्नेछ। दफा २६, उपदफा (४): उपदफा (३) बमोजिम दिएको निर्देशन पालना गर्नु सम्बन्धित अनुसन्धान अधिकारीको कर्तव्य हुनेछ। दफा २७: अनुसन्धानको सन्दर्भमा महान्यायाधिवक्ताले आवश्यक निर्देशन दिन सक्ने: दफा २७, उपदफा (१): नेपाल सरकारबाट दायर हुने कुनै फौजदारी मुद्दामा भई रहेको अनुसन्धानको बारे महान्यायाधिवक्ताले आवश्यक जानकारी लिन सक्नेछ। दफा २७, उपदफा मुलुकी फौजदारी कार्यविधि संहिता, २०७४